**פייר קינו** (בצרפתית: **Pierre Quinon**;‏ 20 בפברואר 1962 – 17 באוגוסט 2011) היה אתלט צרפתי שזכה במדליית זהב אולימפית בקפיצה במוט (לוס אנג'לס 1984) והחזיק גם בשיא העולמי באולמות במקצוע זה.

ביוגרפיה
--------

פייר קינו נולד ב-1962 בעיר ליון שבצרפת. כבר בגיל צעיר החל להתאמן בקפיצה במוט כשאביו, שהיה אצן בריצת 800 מטר, הפך למאמן שלו. הוא החל להשתתף בתחרויות ארציות כבר ב-1976, כשהיה בן 14, וב-1979 צורף לקבוצת הצעירים (מתחת לגיל 18) בנבחרת האתלטיקה של צרפת. ב-1981 הצטרף למועדון ספורט בפריז (אנ') בה התאמנו קופצי מוט אחרים (כמו תיירי וינרון). הקריירה הספורטיבית של קינו נמשכה מ-1981 עד פרישתו ב-1993 כששיאה בזכייה במדליית זהב באולימפיאדת לוס אנג'לס. בנוסף להישגיו הבינלאומיים ניצח קינו באליפות צרפת בקפיצה במוט בשנים 1982–1984.

ב-1989 עבר קינו מפריז לעיר בורדו שם החל להתאמן במועדון המקומי.

קינו, שסבל מסדרה של פציעות שהחלו ב-1986, פרש מפעילות ספורטיבית ב-1993. לאחר פרישתו עבר לגור בדרום צרפת (תחילה בעיירה בורמה-לה-מימוזה (אנ') ואחר כך בעיירה אייר (אנ')) שם פתח דוכן נייד לממכר עופות צלויים. במקביל היה קינו פעיל בקהילה וייסד, יחד עם מועצת העיר, את אגודת "ספורט באור" (Sports en lumière) שנועדה לעודד ילדים לעסוק בספורט.

ב-2004 אימן קינו את קופץ המוט הצרפתי רומן מניל במטרה לזכות במדליה באולימפיאדת אתונה אולם מניל הגיע רק למקום ה-18.

ב-2010 ו-2011 סייע קינו לעיר הולדתו ליון להיבחר לארוח אליפות המסטרס העולמית באתלטיקה (אנ') ב-2015.

קריירה ספורטיבית
----------------

### 1981

בתחרות בצרפת קבע תוצאה של 5.50 מטר והחל למקד עליו את אור הזרקורים.

באליפות אירופה לנוער (אנ'), שנערכה באוטרכט שההולנד, זכה קינו במדליית כסף בקפיצה לגובה (5.30 מטר) אחרי פרנטישק יאנסה (אנ') מצ'כוסלובקיה (5.35 מטר) ולפני אולף קסטן (Olaf Kasten) ממזרח-גרמניה (5.25 מטר).

### 1982

באליפות אירופה באתלטיקה (אנ'), שנערכה באתונה שביוון, התחרה קינו בקפיצה במוט אך הגיע רק למקום 12 בתוצאה של 5.35 מטר.

### 1983

באליפות העולם באתלטיקה, שנערכה בהלסינקי שבפינלנד, התחרה קינו בקפיצה לגובה אך פסל את שלושת הניסיונות בגובה הכניסה של 5.40 מטר עליו החליט.

#### שיאן עולם

בתחרות אתלטיקה, שנערכה ב-28 באוגוסט בקלן שבגרמניה, שבר קינו את שיא העולם בקפיצה לגובה כשעבר גובה של 5.82 מטר ושבר בכך את שיאו של וולדימיר פוליאקוב (אנ') מרוסיה שעמד על 5.81 מטר ונקבע ביוני 1981 בתחרות שנערכה בטביליסי שברוסיה. שיאו של קינו החזיק רק 4 ימים ונשבר ב-1 בספטמבר על ידי תיירי וינרון מצרפת שקבע תוצאה של 5.83 מטר בתחרות שנערכה ברומא שבאיטליה.

### 1984

באליפות אירופה באתלטיקה באולם, שנערכה בגטבורג שבשוודיה, זכה קינו במדליית כסף בתוצאה של 5.75 מטר אחרי תיירי וינרון מצרפת (5.85 מטר) ולפני אלכסנדר קרופסקי (אנ') מרוסיה (5.60 מטר).

#### אלוף אולימפי

באולימפיאדת לוס אנג'לס זכה קינו במדליית זהב בקפיצה במוט בתוצאה של 5.75 מטר לפני מייק טאלי (אנ') מארצות הברית (5.65 מטר) ולפני ארל בל (אנ') מארצות הברית ותיירי וינרון מצרפת שחלקו את המקום השלישי (5.60 מטר).

הייתה זו הזכייה הראשונה אי פעם של קופץ לגובה צרפתי במשחקים האולימפיים. הקופצים "נהנו" מהעדרו של הקופץ הדומיננטי באותן שנים ושיאן העולם סרגיי בובקה מרוסיה שנעדר מהאירוע בגלל החרם שהטילה ארצו על המשחקים.

### 1985

בתחרות שנערכה בניס שבצרפת קבע קינו את התוצאה האישית הטובה ביותר שלו (5.90 מטר). תוצאה זו הייתה רחוקה ב-10 ס"מ מהשיא העולמי שקבע סרגיי בובקה 3 ימים לפני כן (6.00 מטר).

### 1988

קינו התחרה על מקום בנבחרת צרפת לאולימפיאדת סיאול אולם נכשל, עקב סדרת פציעות שהחלו כבר ב-1986, ולא השתתף בתחרויות.

משפחתו
------

קינו נישא לקרוליין לרג' (Caroline Large) ולזוג נולדו 2 ילדים (רובין וז'אן בפטיסט). לאחר הלידה התגרש הזוג. קינו התאבד ב-2011 בקפיצה מחלון דירתו לאחר שסבל מדיכאון.

הנצחה
-----

* האצטדיון העירוני של העיר נאנט, שנחנך ב-2013, נקרא על שמו של קינו (אנ')

לקריאה נוספת
------------

* Bernard Amsalem, **Pierre Quinon**, הוצאת אמאזון

קישורים חיצוניים
----------------

* פייר קינו, באתר הוועד האולימפי הבין-לאומי
* פייר קינו, באתר olympedia.org
* פייר קינו, באתר התאחדות האתלטיקה הבין-לאומית
* פייר קינו, באתר Track and Field (גברים)
* פייר קינו, באתר olympics.com
* פייר קינו, באתר worldathletics.org
* הספד למותו של פייר קינו, באתר european-masters-athletics.org (אורכב)

הערות שוליים
------------

1. ↑  הספר, באתר אמאזון

|  אלופים אולימפיים - קפיצה במוט (גברים) |
| --- |
| 

|  |
| --- |
| (1896): ויליאם הויט ארצות הבריתארצות הברית • 
(1900): אירווינג בקסטר ארצות הבריתארצות הברית • 
(1904): צ'ארלס דבורק ארצות הבריתארצות הברית •
(1908): אדוארד קוק ארצות הבריתארצות הברית/ אלפרד קרלטון גילברט ארצות הבריתארצות הברית • 
(1912): הארי בבקוק ארצות הבריתארצות הברית • 
(1920): פרנק פוס ארצות הבריתארצות הברית •
(1924): לי ברנס ארצות הבריתארצות הברית • 
(1928): סבין קאר ארצות הבריתארצות הברית • 
(1932): ביל מילר ארצות הבריתארצות הברית •
(1936): ארל מידוס ארצות הבריתארצות הברית • 
(1948): גן סמית' ארצות הבריתארצות הברית • 
(1952): בוב ריצ'רדס ארצות הבריתארצות הברית •
(1956): בוב ריצ'רדס ארצות הבריתארצות הברית • 
(1960): דון ברג ארצות הבריתארצות הברית • 
(1964): פרד הנסן ארצות הבריתארצות הברית •
(1968): בוב סיגרן ארצות הבריתארצות הברית • 
(1972): וולפגנג נורדוויג מזרח גרמניהמזרח גרמניה • 
(1976): טדאוש שלוסרסקי פוליןפולין • 
(1980): ולדיסלב קוזקייביץ' פוליןפולין • 
(1984): פייר קינו צרפתצרפת •
(1988): סרגיי בובקה ברית המועצותברית המועצות • 
(1992): מקסים טרסוב רוסיהרוסיה • 
(1996): ז'אן גלפיון צרפתצרפת •
(2000): ניק הייסונג ארצות הבריתארצות הברית • 
(2004): טימותי מאק ארצות הבריתארצות הברית • 
(2008): סטיבן הוקר אוסטרליהאוסטרליה •
(2012): רנו לאבילני צרפתצרפת •
(2016): טיאגו דה סילבה ברזילברזיל • 
(2020): ארמנד דופלנטיס שוודיהשוודיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16643476x (data)
* World Athletics: 2345
* ISNI: 0000 0003 9449 9684
* VIAF: 289054168
* WorldCat: viaf-289054168

 |